สวัสดีครับ รบกวนสอบถามครับ มีอาการเจ็บที่หัวใจเป็นมาประมาน 5 วันแล้วครับเจ็บจี๊ด ๆ เกือบจะตลอดเวลาหายใจลึก ๆ เจ็บ ออกแรงเยอะ ๆ เจ็บ ส่วนใหญ่เจ็บใต้ราวนมข้างซ้ายครับ วันนี้เหมือนรู้สึกว่าแน่นหน้าอกครับ หายใจไม่สะดวก ขอคำแนะนำด้วยครับ ขอบครับ
สวัสดีคะ อาการเจ็บหน้าอกเป็นอาการที่ไม่จำเพาะค่ะ เนื่องจากจะต้องประกอบกับประวัติหลายๆ อย่างค่ะเช่น ประวัตการทำงาน การยกของหนัก การออกกำลังกาย โรคประจำตัว การใช้ยา การดื่มสุรา และการสูบหรี่ร่วมด้วยค่ะแต่ส่วนใหญ่อาการเจ็บหน้าอก มักจะเป็นเรื่องของกล้ามเนื้อ หรือ การดูกอ่อนอักเสบ เป็นส่วนใหญ่ค่ะ ซึ่งมักจะเกิดจากการฉีดขาดของกล้ามเนื้อ หรือ การอักสเบของกระดูกอ่อนเนื่องจากการทำกิจกรรมที่ผิดท่าทางค่ะ เช่น การเอี้ยวตัวยกของ หรือ การยกของที่หนักเกินไปค่ะ กรณีนี้อาจจะต้องกินยาแก้ปวด ยา คลายกล้ามเนื้อค่ะ และแนะนำเรื่องการออกกำลังกายด้วยการยืดกล้ามเนื้อค่ะกรณีที่เกี่ยวกับถุงลมตีบค่ะ ซึ่งมีโอกาสเกิดได้ในคนที่สูบบุหรี่จัด หรือ ว่าอยู่ในที่ที่มีคนสูบบุหรี่มาก หรือ มีควันมาก แล้วเป็นคนที่ไวต่อการแพ้จะทำให้ถุงลมตีบเฉียบพลันทำให้มีอาการแน่นหน้าอกได้ค่ะ เหมือนหายใจไม่พอค่ะ ซึ่งกรณีนี้อาจจะต้องรีบไปพบแพทย์ค่ะนอกจากนี้ ในคนที่อายุน้อยต้องระวังเรื่องของปอดแตกเองค่ะซึ่งเจอได้บ่อยๆค่ะ อาจจะค่อยๆ รั่วทำให้ไม่มีอาการเจ็บหน้าอกทันที แต่ส่วนใหญ่จะเป็นเร็วค่ะ ถือเป็นภาวะฉุกเฉินเช่นกันค่ะดังนั้นตอนนี้ควรรีบไปพบแพทย์ค่ะ